钦定古今图书集成/明伦汇编/闺媛典/第032卷 > 林孝妇柳氏
## 钦定古今图书集成/明伦汇编/闺媛典/第032卷 > 林孝妇柳氏

按《温州府志》：“林妇柳氏，平阳人，居莒溪，善事舅姑。姑
没，舅老，苦足疮，氏日为洗濯傅药，久之益剧，痛甚，手
不可触。忽遇异人曰：‘汝舅疮恶将陨命，第吸酢和药
吮之可活也’。妇如其言，阅数月果瘳。郡守上其事，后
三子待聘、待问、待举皆贵显。氏年八十卒，葬藻溪，表
曰‘柳孝妇墓’。”